पाएं अपने शहर की ताज़ा ख़बरें और फ्री ई-पेपरडाउनलोड करें
कोविड-19 के संक्रमण की दूसरी लहर के व्यापक फैलाव से उत्पन्न चिकित्सकीय आपात स्थितियों के चलते सवाई माधोपुर जिले में भी माह अप्रैल में कोविड-19 से संक्रमित व्यक्तियों के ग्राफ में बढ़ोतरी हुई है। ऐसे में जिला कलेक्टर एवं जिला मजिस्ट्रेट राजेन्द्र किशन ने निषेधाज्ञा धारा 144 दंड प्रक्रिया संहिता 1973 के अंतर्गत प्रदत्त शक्तियों का प्रयोग करते हुए जिले में निजी/व्यावसयिक व्यक्ति/संगठनों के पास उपलब्ध ऑक्सीजन सिलेंडरों पर प्रभावी नियंत्रण/निगरानी के लिए प्रतिबंध लागू किए हैं।उन्होंने निषेधाज्ञा में बताया कि कोरोना संक्रमण के उपरान्त गम्भीर पीडित व्यक्तियों/मरीजों के संस्थागत उपचार के दौरान लोक जीवन/लोक स्वास्थ्य की क्षति को बचाने के लिए चिकित्सकीय प्रोटोकॉल अनुसार ऑक्सीजन उपलब्धता की नितांत आवश्यकता हो सकती है।
चूंकि सवाई माधोपुर जिले में निजी क्षेत्रों में ऑक्सीजन उत्पादन के लिए कोई संयत्र (प्लांट) भी स्थापित नहीं है, जिसके कारण भविष्य में ऑक्सीजन की चिकित्सालयों में भर्ती मरीजों को अनुपलब्धता/कमी होने की सम्भावनाओं से इनकार नहीं किया जा सकता है। चिकित्सकीय ऑक्सीजन गैस का संग्रहण/परिवहन तरल ऑक्सीजन की अवस्था में सिलेंडरों में ही किया जाना व्यवहार्य है।उन्होंने बताया कि जिले में निजी/व्यवसायिक व्यक्ति/संगठनों के पास उपलब्ध ऑक्सीजन सिलेंडरों पर प्रभावी नियंत्रण के लिए प्रतिबन्ध लगाया जाना आवश्यक है। कलेक्टर ने निषेधाज्ञा आदेश में बताया कि सवाई माधोपुर जिले की राजस्व सीमाओं के अन्तर्गत निवासरत निजी व्यक्ति/संस्था जिसके पास ऑक्सीजन सिलेंडर उपलब्ध है, सिलेंडर उपलब्धता की सूचना दो दिवस में संबंधित उपखण्ड मजिस्ट्रेट कार्यालय एवं जिला स्तर पर संचालित नियंत्रण कक्ष (दूरभाष नम्बर- 07462-220201, 220602) को सूचित करेंगे तथा सिलेंडर को संबंधित उपखण्ड मजिस्ट्रेट कार्यालय में जमा कराएं।
साथ ही ऑक्सीजन सिलेंडर जमा कराते समय सिलेंडर का आकार (छोटा/बड़ा) अथवा प्रकृति (बी टाइप/डी टाइप अथवा अन्य प्रकार) अनुसार लिखित में पावती रसीद प्राप्त करेंगे। ताकि भविष्य में पुनः सुपुर्दगी के दौरान कोई विसंगति नहीं रहे।उन्होंने यह भी बताया कि यदि किन्ही अपरिहार्य परिस्थितियों में निजी व्यक्ति/संस्था को ऑक्सीजन सिलेंडर स्वयं की कस्टडी में रखा जाना आवश्यक है तो संबंधित उपखण्ड मजिस्ट्रेट को ऑक्सीजन सिलेंडर स्वयं की कस्टडी में रखे जाने के लिए पर्याप्त आधार के साथ अनुरोध प्रस्तुतीकरण कर उपखण्ड मजिस्ट्रेट की संतुष्टि उपरान्त अनुमति प्राप्त करेंगें। दो दिवस के उपरान्त जांच के दौरान किसी व्यक्ति/संस्था की कस्टडी में ऑक्सीजन सिलेंडर पाए जाने की स्थिति में संबंधित के विरुद्ध भारतीय दण्ड संहिता, आपदा प्रबंधन अधिनियम 2005 व अन्य सुसंगत प्रावधानों के अन्तर्गत दण्डनीय कार्रवाई की जा सकेगी। उन्होंने बताया कि आदेश का जानबूझकर उल्लंघन करने वाले व्यक्ति/व्यक्तियों के समूह पर भारतीय दण्ड संहिता की धारा 188 के अन्तर्गत दण्डनीय होगा। उक्त आदेश की पालना कराए जाने दायित्व पुलिस अधीक्षक सवाई माधोपुर एवं संबंधित उपखण्ड मजिस्ट्रेट को होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn